# 有关春分的古诗【九篇】

来源：网络 作者：落梅无痕 更新时间：2024-10-15

*以下是为您整理的有关春分的古诗【九篇】，希望大家能够喜欢。 　　>《七绝•苏醒》　　春分雨脚落声微，柳岸斜风带客归。　　时令北方偏向晚，可知早有绿腰肥。　　>《七绝•春分》(左河水)　　风雷送暖入中春，桃柳着装日日新。　　赤道金阳直射面，白...*

以下是为您整理的有关春分的古诗【九篇】，希望大家能够喜欢。

　　>《七绝•苏醒》

　　春分雨脚落声微，柳岸斜风带客归。

　　时令北方偏向晚，可知早有绿腰肥。

　　>《七绝•春分》(左河水)

　　风雷送暖入中春，桃柳着装日日新。

　　赤道金阳直射面，白天黑夜两均分。

　　>《偷声木兰花•春分遇雨》

　　天将小雨交春半，谁见枝头花历乱。

　　纵目天涯，浅黛春山处处纱。

　　焦人不过轻寒恼，问卜怕听情未了。

　　许是今生，误把前生草踏青。

　　>《春分日》唐徐铉

　　仲春初四日，春色正中分。

　　绿野徘徊月，晴天断续云。

　　燕飞犹个个，花落已纷纷。

　　思妇高楼晚，歌声不可闻。

　　>《癸丑春分后雪》宋苏轼

　　雪入春分省见稀，半开桃李不胜威。

　　应惭落地梅花识，却作漫天柳絮飞。

　　不分东君专节物，故将新巧发阴机。

　　従今造物尤难料，更暖须留御腊衣。

　　>《南乡子春分》(相城寒雨客)

　　风雨半春长，龙抬头日日丽光。

　　邻塘睡莲预惊萍，涟漪。

　　踏春不见卧盼蓠。

　　春分艳阳天，齿儿戏发发更藏。

　　宜兰伴窗翠正好，笑扬。

　　牵纤菜花青径香。

　　>《蝶恋花》葛胜仲

　　已过春分春欲去。

　　千炬花间，作意留春住。

　　一曲清歌无误顾。

　　绕梁馀韵归何处。

　　尽日劝春春不语。

　　红气蒸霞，且看桃千树。

　　才子霏谈更五鼓。

　　剩看走笔挥风雨。

　　>《画堂春》仲并

　　溪边风物已春分。画堂烟雨黄昏。

　　水沈一缕袅炉薰。尽醉芳尊。

　　舞袖飘摇回雪，歌喉宛转留云。

　　人间能得几回闻。丞相休嗔。

　　>《踏莎行》欧阳修

　　雨霁风光，春分天气。

　　千花百卉争明媚。

　　画梁新燕一双双，玉笼鹦鹉愁孤睡。

　　薜荔依墙，莓苔满地。

　　青楼几处歌声丽。

　　蓦然旧事心上来，无言敛皱眉山翠。

本文档由站牛网zhann.net收集整理，更多优质范文文档请移步zhann.net站内查找